Alun Ffred Jones - Wicipedia

# Alun Ffred Jones

### Oddi ar Wicipedia

Aelod Cynulliad Plaid Cymru dros etholaeth Caernarfon yw Alun Ffred Jones (ganwyd ym 1949).

Ganed ef ym Mrynaman ym 1949.

Fe'i hetholwyd i'r Cynulliad Cenedlaethol am y tro cyntaf ym mis Mai 2003.

Mae'n enwog hefyd am gyd-ysgrifennu a chyfarwyddo C'mon Midffild!, rhaglen gomedi fwyaf llwyddiannus S4C. Cyn dod yn gyfarwyddwr a chynhyrchydd teledu gyda Ffilmiau'r Nant, Caernarfon, bu'n athro ysgol a phennaeth adran yn y Gymraeg, ac yn newyddiadurwr gyda HTV. Mae'n gyn Arweinydd Cyngor Gwynedd, yn Gadeirydd Antur Nantlle ac yn Gadeirydd Clwb Pêl-droed Dyffryn Nantlle.

Yn gyn-gadeirydd CYFLE a Bwrdd Rheoli TAC, mae ganddo ddiddordeb a gwybodaeth am ddarlledu ac hyfforddi.

Ymysg ei ddiddordebau eraill mae datblygu cymunedol, theatr, chwaraeon a beicio.

Eginyn erthygl sydd uchod am Gymro neu Gymraes. Gallwch helpu Wicipedia drwy ychwanegu ato
Categorïau: Egin Cymry | Genedigaethau 1949 | Aelodau Cynulliad Cenedlaethol Cymru | Plaid Cymru

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English